
USU  SULPHATIS  QUINjE. 


MODUS  PRAEPARANDI. 

Investigationes  quas  in  constitutionem  che- 
micam  vegetabilium  nuper  factae  sunt,  princi¬ 
pium  alkalinum  in  his  fere  omnibus  quae  ad  ana- 
lysin  jam  subjecta  fuerunt,  existere  demonstra¬ 
runt  :  luter  alia  vegetabilia,  Cinchona  investi¬ 
gationem  accuratam  nuper  subiit,  et  ut,  ex  ana- 
lysi  a  Pelletier  et  Caventout  facta,  appa¬ 
ret,  tres  officinales  species  Cinchonae,  cordifolia , 
scilicet,  lancifolia ,  et  oblongifolia,  principia  illa 

alkalina,  quibus  (hodierni  nomina  Cinclionia  et 
Quina  imposuerunt),  in  variis  proportionibus  con¬ 
tinent. 

Species  prima,  Quinam,  in  quantitate  majore 
praebet,  nam  Cinchonia  nulla  detegi  potest,  nisi 
pondus  magnum  Cinchonae  usurpetur ;  et  spe¬ 
cies  secunda,  lancifolia  scilicet  Cinchoniam,  pari¬ 
ter  ac  cordifolia  Quinam,  praebet :  Cinchona  ob- 
longifolia,  ambo  principia  alkalina  copiose  edit, 
nam  triplicem  Cinchoniam  praebet,  quae  in  specie 
pallida  reperitur:  et  ferme  pondus  Quinae  du¬ 
plex,  quae  in  eadem  quantitatej  speciei  flavae  ex- 
istit. 

Sed  quoniam  Quina  in  statu  puro  sese  vix  sol¬ 
vi  permittit,  necesse  fuit,  quo  aegris  melius  con- 

* 

veniret,  ut  cum  acido  conjungatur.  Huic  proposi¬ 
to  acidum  sulphuricum  optime  inservit.  Sulphas 
Quinae,  ex  Cinchona  cordifolia,  hac  formula  obti¬ 
neri  possit : — Libra  una  cinchonae  in  congio  aquae 
destillatae,  et  uncia  acidi  sulphurici,  per  semiho¬ 
ram  coquatur,  et  dein  coletur ;  residuum  simili 
modo  citm  pari  quantitate  aquae  acidulatae  coqua¬ 
tur;  cola,  et  ambo  decocta  commisce:  Aqua  Po- 
tassae  deinde  add(  tur,  donec  liquor  leviter  alkali- 

nus  fiat.  Color  fuscus  deinde  apparet,  et  liquor 
sedimentum  subrubrum  et  flocculentum  deponit, 
quod  per  colaturam  separari  debet :  Materies  se¬ 
parata  in  aqua  destillata  nunc  perluenda  est,  et 
dein  siccanda  ;  in  alkahole  rectificato  (calore  113) 
per  horas  aliquot  nunc  digeratur :  Liquorem  ef¬ 
funde,  et  spiritum  rursus  adde  quamdiu  saporem 
amaram  acquirit:  tincturae  mistae  in  arenario 
nunc  stillandae  sunt,  donec  partes  tres  spiritus  dis¬ 
cesserint. 

Substantia  viscida  et  fusca  pone  manet,  quam 
fluidum  alkalinum  lacteum  et  amarum  obtegit. 
His  separatis,  liquorem  alkalinum  cum  acido  sul¬ 
phuri  co  ad  saturationem  commisce ;  ad  dimidium 
postea  evapora,  pauxillum  ligni  carbonis  adde,  et 
post  levem  ebullitionem,  solutio  adhuc  fervida 
filtretur.  Sulphas  Quinae  forma  chrystallorum 
nunc  apparebit. 

Massula  fusca  in  parva  quantitate  aquae  per 
acidum  sulphuricum  leviter  tinctae  iterum  co¬ 
quenda  est,  et  mistura  frigifacta  chrystalli  sulpha- 
tem  Quinas  adesse  indicabunt.  Chrystalli  super 
chartam  bibulam  siccentur. 

Hac  formula,  drachmae  bi  i ee  Sulphatis  Quinae 
ponderis  Troy ,  ex  libra  una  Cinchonae  Avoirdu- 
pois,  obtineri  possunt. 

Medicamentum  ita  praeparatum,  saporem  valde 
amaram  possidet.  In  aqua  frigida  vix  solvi  po¬ 
test,  sed  in  calida,  et  praesertim  acidulata,  facile 
solvitur.  Chrystalli  albi,  serici  et  flexibiles  sunt, 
ac  sine  residuo  ardent. 

In  hujusce  salis  praeparatione,  cinchona  flava, 
rubrae  anteponenda  est,  quia  vix  ullam  cincho- 
niam  praebet,  quae  vi  febrifuga  minore  praeditur, 
ut  usus  probavit :  Cinchona  oblongifolia  tamen, 
pondus  majus  Quinae  pro  parte  rata  exhibet,  et?igi- 
tur  a  Pharmaceuticis  saepe  usurpatur  ;  sed  ex  hoc 
fonte  paratus,  Cinchoniam  plerumque  commistam 
habet,  et  idcirco  Sulpbas  Quinae  foris  importatus, 
spes  medici  haud  raro  fallit. 

Sulphas  Quinae  in  aethere  sulphurico  solvitur ; 
sed  Cinchonia,  solutionem  nullam  in  hoc  fluido 
subit :  Quod  pro  teste  adhibeatur,  utrum  purus 
existit,  sive  cum  cinchonia  commisceatur. 

DE  USU  SULPHAT1S  QUINTE. 

De  Usu  Medico  Sulphatis  Quina. 

Quando  merita  cujusvis  novi  medicamenti 
investiganda  sint,  considerationes  duae  atten¬ 
tionem  nostram  specialiter  vindicant :  Imprimis , 
“  Utrum  sit  Remedium  efficax;”  Secundo ,  “  Sive 
“  Quantitas  illa  quae  ad  curationem  sufficit,  sani- 
“  tate  corporis  salva,  exhiberi  queat.”  Has  ob¬ 
servationes  elucidare  tentabo,  his  exemplis  citatis, 
quae  de  virtutibus  Sulphatis  Quinae,  vel  aliis  re¬ 
censita  legi,  vel  ipse  experientia  probavi. 

Hi  chemici  celeberrimi  Pelletier  et  Ca- 
ventout  (inducti  per  experimenta  in  principia 
vegetabilia  recenter  instituta)  hanc  theoriam  per 
analogiam  sibi  conformarunt, — ut  in  Quina  ipsa 
haereret  vis  illa  febres  depellendi,  quae  Cinchonae 
cordifoliae  pertinet.  Quo  hanc  opinionem  ad  ex¬ 
perimentum  ducerent,  Chomel,  Medicus  Noso¬ 
comii  Caritatis  Parisiis,  (his  chemicis  petentibus), 
hoc  remedium  nonnullis  febricitantibus  admi¬ 
nistravit.  Testimonia  quae  hic  medicus  coram 
Academia  Regia  produxit,  adeo  valida  sunt,  ut 
de  his  mihi  breviter  disserere  liceat. 

iEgri  in  quibus  prima  experimenta  instituit, 
nullum  aliud  medicamentum  nisi  Sulphatem  Qui¬ 
nae  sumpserunt.  Septendecem  febre  intermittente 
laboraverunt,  nec  una  forma  mali  illis  omnibus 
contigit,  sed  febris  quotidiana,  tertiana,  et  quar¬ 
tana  illos  pariter  vexaverunt.  Ex  his  aegris,  in 
septem,  paroxysmi  per  primam  dosin  abierunt :  in 
novem  aliis,  haustus  primus  violentiam  et  dura- 
tionem  paroxysmi  subsequentis  tantum  immi¬ 
nuit  ;  sed  haustus  secundus  ex  toto  cohibuit. 
Exemplum  unicum,  medicinam  ad  vicem  tertiam 
repetendam  postulavit. 

Ex  altera  narratione,  ab  eodem,  de  vi  medi- 
catrice  Sulphatis  Quinae,  nos  certiores  fimus,  ae¬ 
gros  decem,  ex  tredecim,  qui  febre  intermittente 
confirmata  laborarunt,  per  hoc  remedium  ex  toto 
convaluisse.  Exempla  duo  pertinacia  levamen 
paroxysmorum  tantummodo  experta  sunt,  et  in 
unico  exemplo,  nullos  effectus  hoc  remedium 
edidit.  Sed  etiam  videtur,  Cinchonam  ipsam  in 
his  binis  exemplis  pariter  inefficacem  fuisse;  et  non 
solummodo  cinchonam,  sed  remedia,  fere  omnia, 
quae  contra  febres  intermittentes  valent,  nihil 
boni,  exemplo  infausto  attulisse. 

Experimenta  hujusce  medicamenti  nuper  in 
Italia  facta,  vim  ejus  antifebrilem  in  luce  adhuc 
clariore  ostendunt.  De  Rosse  medicus  memo¬ 
rat,  quod  aegri  sexaginta  et  tres  sub  forma 
omnigena  febris  intermittentis  laborantes,  Sul- 
phate  Quin  se  omnes  sanabantur  ;  quinquaginta, 
prima  dosi ;  septem,  dosi  secunda  ;  quinque,  duas 
leves  rigores  experti,  dosi  tertia  omnino  in  sani¬ 
tatem  reddebantur,  et  exemplum  unum  in  febrem 
continuam  convertebatur.  Ex  bis  aegris,  unus 
qui  febre  quartana  per  anni  spatium  laboraverat, 
post  unum  levem  paroxysmi  recursum,  curatus 
evasit. 

Tonelli,  alter  in  Italia  medicus,  hoc  re¬ 
medium  in  exemplis  sexaginta  quinque  porrexit : 
varietates  typi  solitae  his  casibus  aderant,  et  aegri 
omnes  ad  unum  (qui  ex. delirio  medicamentum 
sumere  noluit)  curati  evaserunt.  Dosis  unica  in 
exemplis  quadraginta  tribus,  ad  curationem  suf¬ 
ficiebat. 

Yere  anni  praeteriti,  quo  tempore  febris  inter¬ 
mittens  Eblanenses  gravissime  vexavit,  ipse  usum 
ejus  successu  optimo  testatus  sum.  iEgri  tre- 
decem  in  Nosocomio  Meathense  hospitantes. 

per  hoc  remedium,  tuto,  ac  efficaciter,  convalue¬ 
runt.  Medicus  Clinicus,  qui  operam  suam  in 
Nosocomio  Equitis  Patricii  Dunne  dederat, 
hoc  medicamentum  pari  successu  porrexit. 

Casum  unum,  vel  alterum,  modi  quo  hoc  re¬ 
medium  praescriptum  fuit,  hac  parte  opusculi  mei 
notabo,  et  ad  alias  postea  referam,  quum  ad  res 
quasdam  ventum  sit,  quae  in  loco  alio  esse  con¬ 
sideranda  oportet. 

Martis ,  die  29.  Gul.  Burns,  aetat.  38.  ope¬ 
rarius,  in  Valetudinarium  Meathense  receptus 
est.  Die  12  ejusdem  mensis,  ut  aeger  externus 
medicamenta  petiverat,  quae  febrem  tertianam 
depellerent,  sub  qua  laboraverat  per  sex  hebdo¬ 
madas,  grana  sex  Sulphatis  Quinae  assumsit,  quae 
vicibus  duabus  devorata,  reditum  paroxysmi, 
per  sex  dies  cohibuerunt.  Febris  cum  horrore 
levi,  et  nausea,  nunc  rediit ;  sed  quum  sympto¬ 
mata  haud  gravia  essent,  remedium  nullum  prae¬ 
scriptum  fuit,  donec  morbus  sese  rite  evolveret. 
Die  sexto,  septimo,  et  octavo  mensis  Aprilis, 
paroxysmi  graviores  fiebant ;  et  meridie  noni, 

H#  f  iff  y»  At ff  IiTA  ..  *  fjt  v  ®/T 

rigor  multo  violentior  erat  quam  aeger  adhuc 

senserat,  per  spatium  horae  dimidii  durabat.  Sta¬ 
dia  caloris  et  sudoris  aegrum  pariter  vexabant. 
Pulsus  ad  centum  et  viginti  respondebat ;  et  par¬ 
vus  et  celer  micabat ;  lingua  incrustata ;  anorexia 
et  nausea  aderant ;  macies  extrema  corpus  occu¬ 
pavit. 

✓ 

R  Sulph.  Quinas  gr.  vj. 

Aquas  Distillatas  ^iij.  M. 

Hujus  Misturas  agitatae  ager  sumat  ter  in  dies. 

.  Die  10.  Rigores  hora  eadem  ac  heri  apparue¬ 
runt.  Stadium  sudoris  brevius ;  pulsus  centum 
et  decem ;  nausea  imminuta.  Grana  quatuor 
ante  paroxysmum  habuit. 

Repetatur  Sulph.  Quinae  ut  heri  praescriptum. 

Die  11.  Rigor  nullus;  inclinatio  ad  sudorem 
hora  prima  P.  M.  supervenit ;  pulsus  96  ;  appeti¬ 
tus  auctus. 

Repetantur  Medicamenta  ut  supra. 

Die  12.  Nullus  rigor,  aut  sudoris  signum  ; 
vultus  hilarior ;  lingua  nitida  ;  pulsus  91 ;  alvus 
regulariter  respondet. 

Repetatur  ut  heri. 

Die  13.  Rigores  absunt,  et  omnia  in  melius 
vertuntur. 

B 

Paroxysmis  nunc  omnino  sublatis,  Medicus 
Cinchonam  ipsam  porrigi  jussit,  propterea  quod 
inopia  Sulphatis  Quinae  hoc  tempore  valebat,  et 
emptoribus  igitur  magno  pretio  stetit. 

Die  Aprilis  23,  curatus  discessit. 

\ 

Casus  II. 

A\  i 

♦ 

Aprilis,  die  27,  Gulielmus  Fallon  hos¬ 
pes  ejusdem  Nosocomii  factus  est :  per  tres  men¬ 
ses  febre  intermittente  laboraverat,  et  rigores 
ante  meridiani,  per  lioc  tempus,  illum  quotidie 
plectere  sobelant ;  pulsus  parvus  et  celer ;  sitis 
urgens ;  macies  extrema  et  debilitas ;  membra 
inferiora  oedemate  occupata  ;  color  vultus  flavus  ; 
hodie  rigor  hora  solita  redivit ;  et  per  horae  dimi¬ 
dium  duravit.  Sudor  copiosus  subsecutus  est. 

R  Sulph.  Quinae  gr.  vi. 

Aquse  Distillatae  5iij.  M.  Fiat  haustus, 
cujus  aeger  sumat  3j  ter  in  die. 

Die  28.  Rigor  hora  eadem  ac  heri,  attamen 
levior  rediit.  Cephalgia  aegrum  graviter  plectit ; 
pulsus  ad  centum  respondent. 

Repetatur  solutio  Sulphatis  Quinae  ut  heri. 

Die  29.  Rigor  nullus  nec  sitis  adest ;  sudor 
per  horam  affatim  manabat ;  dolor  capitis  ut  an¬ 
tea  gravis  est. 

Continuatur  medicamentum. 

Die  30.  Rigor  adhuc  evenire  non  vult ;  sudor 
manet  parcior  ;  pulsus  80  ;  plenus  ac  regulariter 
micans  ;  dolor  capitis  haud  ita  acutus. 

Continuatur  medicamentum. 

1 

Maii,  die  1 .  Rigor  et  sudor  absunt ;  functio¬ 
nes  naturales  sunt. 

Sumat  Pulveris  Cinchonae  3j  quater  in  die. 

Maii,  die  10.  Dimittibatur  sanatus. 

In  hoc  exemplo,  grana  quatuor  tantum  Sul- 
phatis  Quinae,  die  27  Aprilis,  aeger  hauserat ;  pa¬ 
roxysmus  autem  diei  proximi  levior  erat ;  et  die 
29,  ex  toto  abiit.  Grana  x.  medicamenti  ante  hoc 
tempus  aeger  habuit. 

■  .  GuSStQ) 

Casus  III. 

Jo annes  Rice,  servus,  aetatis  22,  in  Nosoco¬ 
mium  Meathense  die  Aprilis  vicesimo  receptus 

est :  febris  intermittens  quotidiana  illum  per  dies 
quatuordeeem  vexaverat ;  frigores  violenti  per 
horae  spatium  durant ;  hora  ante  meridiem  fere 
accedunt ;  sudores  copiosi  postea  erumpunt ;  do¬ 
lor  capitis  haud  ita  gravis  illum  plectit. 

. 

IjL  Sulphatis  Quinse  gr.  vj. 

<1  .  .  T...  -r* 

Aquae  Distillatae  5iij.  M.  Sumat  3j.  qua¬ 
ter  in  die. 

Rigor  ut  antea  apparuit ;  dosis  unica  medi¬ 
camenti  tantum  administrata  fuit. 

Die  23.  Rigor  et  sudor  hodie  absunt ;  cibi  ap¬ 
petitus  acrior  ;  arteriae  ad  naturam  pulsant. 
Continuatur  medicamentum. 

Die  24.  Neque  rigor  sec  sudor  hodie  sese  os¬ 
tendunt. 

Continuatur  medicamentum. 

Die  25.  Signum  nullum  mali  dignosci  queat, 
et  aeger  a  molestia  vacuus  est. 

Medicamentum  ter  in  dies  sumat. 

Primo  die  Maii,  hunc  hominem  medicus  sa¬ 
natum  dimisit. 

Haud  necesse  est,  ut  exempla  singula  enume¬ 
rem,  in  quibus,  hoc  remedium  feliciter  adhibitum 

vidi,  memorare  sufficiat,  vere  praeterito,  quando 
febris  intermittens  Eblaniae  valuit,  nullus  casus 
huic  medicamento  succumbere  recusavit. 

■  ■  -  s;»'>  ' 

Quum  his  factis  testimonia  Medicorum  et 
Galliae  et  Italiae  addantur,  nihil  dubii  (ut  opi¬ 
nor)  de  virtutibus  febrifugis  hujus  remedii  exis- 
tere  potest.  Quamquam  appellatio  Febrifugii 
huic  remedio  imponatur,  vim  in  febris  specificam 
possidere,  haud  mihi  est  in  animo  asserere  ;  nam 
titulus  Specifici  medicamento  nulli  jure  tribuitur, 
nisi  formam  omnigenam  istius  mali  sanare 
queat,  super  quod  actionem  specificam  exercere 
putatur.  Hoc  nomen  Specifici  sulphur  solum  me¬ 
reri  videtur ;  nam  (ut  credo)  omni  formae  sca¬ 
biei  sufficit.  Hydrargyrus  equidem  et  Cinchona 
hunc  titulum  demiserunt ;  nam  plurima  exempla 
sunt,  ubi,  in  syphilitide,  hydrargyri  variae  praepa¬ 
rationes,  et  in  febre  intermittente,  cinchona,  vim 
nullam  sanativam  ostendere  possint. 

Sulpbas  Quinae  (sicut  mea  est  opinio)  paroxys¬ 
mos  febris  intermittentis  coercet,  per  vim  toni- 
cam,  quam  in  ventriculum,  et  per  ejus  medium, 
in  corpus  totum  exercet ;  sapor  ejus  valde  ama¬ 
rus,  hanc  opinionem  confirmat;  quae  doctrinae 

illi  porro  consentanea  est,  quam  Cullenus  ce¬ 
leberrimus  de  causa  proxima  febris  instituit :  haec 
doctrina,  quanquam  hodierni  quidam  illam  ex 
parte  rejiciunt,  commercium  illud  bene  demon¬ 
strat,  quod  inter  ventriculum,  et  corporis  super¬ 
ficiem,  intercedere  solet ;  et  haec  suppositio  majo¬ 
rem  confirmationem  accipit  abhinc,  quod,  in  mul¬ 
tis  aegris,  quorum  vires  debilitatae  ac  perfractae 
videbantur,  hoc  medicamentum,  vigorem  ventricu¬ 
li  adeo  mirabiliter  promovit,  et  inde,  quasi  a  cen¬ 
tro,  effectus  suos  refocill  antes  versus  partes  corpo¬ 
ris  omnigenas  direxit ;  ut  remedia  illa  facile  to- 
lerari  possent,  quae  morbo  suo  propria  videbantur, 
quod  sine  hoc  adjutori,  vix  ac  ne  vix  quidem, 
evenisset. 

Exemplum  unum  ex  plurimis  hujusmodi  hic 
subjungere  liceat. 

Ht  v  :  •>.  i  ?;.i'  Ci3J?p9& 

Maiiia  Sayage,  nutrix  in  Valetudinario  Par- 
turientibus  'dedito,  viribus  corporis  labore  et  vi¬ 
gilia  perfractis  ;  appetitu  cibi  per  menses  plures 
gradatim  imminuto,  signa  omnia  illa  ostendit, 
quae  concoctionem  pravam  plerumque  comitan¬ 
tur.  Diabetes  mellitus,  cum  nausea  perpetua, 

eibique  fastidio,  hanc  foeminam  nunc  invasit  ; 
et  rebus  se  sic  habentibus,  una  ex  hospitibus  in 
Nosocomio  Equitis  Patricii  Dunxe  fiebat. 

Remedia  varia,  sed  nullo  eventu  felici  hause¬ 
rat  ;  inter  alia  Cinchonam,  sed  quamvis  quanti¬ 
tate  admodum  parca,  ventriculus  illam  tolerare 
nequivit.  Grana  quinque  Sulphatis  Quinae  in 
aquae  cyatho  bis  in  dies  medicus  porrigi  jussit. 
Hujus  ope  remedii,  (diebus  paucis)  nausea  abiit ; 
appetitus  cibi  rediit ;  urina  in  copia  minore  flux¬ 
it  ;  et  saporem  mellitum  omnino  demiserat.  Me¬ 
dicamenta  varia  nunc  praescripta  fuerunt  quae 
vim  propriam  in  diabetem  possidere  videntur,  sed 
frustra ;  nam  molestiae  omnes  redierint,  si  ab 
Sulphatis  Quinae  etiam  biduum  abstinuisset. 

Tempore  quo  illam  proxime  vidi,  Sulphatis 
Quinae  per  tres  hebdomadas  sumpserat,  nec  ulla 
sequela  molesta  exinde  provenerat.  Haec  res  ar¬ 
gumenta  meum  secundum  elucidat,  “  utrum  sci- 
“  licet  sanitas  corporis  generalis  in  discrimen 
“  traheretur,  si  hoc  remedium  per  tempus  aliquod, 
“  aut  quantitate  magna,  aegris  porrigatur.”  De 
hoc  proposito  Chomel  his  verbis  utitur  :  <e  Tai 
w  employ6  sur  plus  de  cinquante  individus  les 

44  Sulfate  de  Quinine  et  de  Cinclionine,  et  je  n’ai 
44  vue  aucun  cas  dans  lequel  il  ait  produit  quel- 
44  que  accident.” 

Testimonium  quod  Chomel,  huic  remedio  de 
quo  agitur,  tribuit,  ipse  experientia  compertum 
habui ;  sed  semper  recordandum  est,  levamen  ex 
hac  fonte  his  exemplis  tantummodo  accedere, 
quae  administrationem  ejusdem  rite  indicant. 

Praeceptum  quod  Cullenus  de  usu  Cinchonae 
in  substantia  tradidit,  iter  nostrum  in  hac  re,  satis 
luculenter  monstrabit.  Ecce  praeceptum  :  44  Tliat 
44  the  Bark  may  be  employed  at  any  period  of  in- 
44  termittent  fever,  providing  that,  at  the  same 
44  time,  there  be  neither  a  phlogistic  diathesis 
44  prevailing  in  the  system,  nor  any  considerable 
44  nor  fixed  congestion  present  in  the  abdominal 
44  viscera.”  Nec  exempla  desunt,  quae  clare  de¬ 
monstrant  febres  intermittentes  talia  signa  inter¬ 
dum  exhibere,  qualia  Quinae  administrationem 
recte  interdicunt,  et  sic  medicos  (hoc  praecepto  ne¬ 
glecto)  in  errorem  incidere  posse. 

Casus  infra  memoratus  (in  quo  febris  intermit¬ 
tens  per  Sulphatem  Quinae  omnino,  vel  ex  parte 
saltem,  typum  continuum  assumpsit)  aliquid 
lucis  huic  argumento  praebebit. 

Martis,  die  16,  Jo  annes'  Reilly,  aetat.  27* 
in  Nosocomium  Meathense  receptus  est,  sub  fe¬ 
bre  intermittente  laborans,  quae  per  dies  septem, 
illum  quotidie  vexaverat ;  aderant  etiam  sitis  ur¬ 
gens,  dolor  capitis,  tussis,  et  decubitus  in  latuS 
utrum  difficilis  ;  dolor  thoracis  attamen  nullus  ; 
pulsus  ad  nonaginta  et  quatuor  valide  ac  plene 
respondebant.  Rebus  se  sic  habentibus, 

Die  17.  Sanguinis  ^xij  e  brachio  emitteban¬ 
tur. 

Die  1 8.  Symptomata  paulo  leviora  evenerunt, 
sed  stadia  rigoris  et  sudoris  nullam  diminutionem 
experta  sunt. 

Sumat  Sulphatis  Quinae  gr.  ij.  ex  aqua  ter  in 
die. 

Die  19.  Hora  solita  rigores  iterum  venerunt ; 
sed  adspectum  mitiorem  gesserunt,  et  stadium 
sudoris  haud  ullum  erat ;  dolor  acutus  a  sterno 
ad  humerum  sinistrum  tendit ;  tussis  adhuc  le¬ 
vis  ;  pulsus  102,  dejectiones  binae. 

Repetatur  Sulphas  Quinae  ut  heri,  et  habeat 

haustum  effervescentem  ter  in  die. 

* 

Die  20.  Rigor  nullus;  sudores  hora  nona 
p*  M.  nocte  praeterita  eruperunt,  et  ad  horam 

A  V/-  '  *  .  j  ;  9.  v;  f  t  %  *  •»  *  f 

primam  matutinam  durarunt ;  noctem  inquie¬ 
tam  egit,  et  tussis  illum  graviter  vexavit ;  dolor 
vehemens  a  sterno  usque  ad  humerum  sinistrum 
tendit,  praesertim  si.  plena  inspiratio  fiat ;  dolor 
capitis  molestus  est,  et  subsultus  tendinum  adest ; 
pulsus  112,  plenus,  validus  et  vibrans;  lingua 
sordida,  et  sitis  magna. 

Remedia  antiphlogistica  nunc  adhibita  fuerunt, 
et  aeger  paulatim  in  sanitatem  redivit. 

Hic  aeger  quum  primum  hospes  Nosocomii  fie¬ 
bat,  intermissionem  febris  per  aliquot  horas,  quo- 

*  % 

tidie  expertus  est.  Natura  ejus  intermittente 
sic  plane  indicata,  sed  signa  omnia  caetera  diathe- 
sin  phlogisticam  notabant ;  venaesectionem  igitur 
subiit,  sed  quoniam  paroxysmi  nihil  boni  exinde 
hauserunt,  Medicus  periculum  Sulphatis  Qui¬ 
nae  facere  voluit.  Paroxysmus  subsequens  mi¬ 
tior  fuit ;  sed  dolor  vehemens  thoracem  nunc  pri¬ 
mum  occupavit.  Remedium  iterum  porrectum 
est,  et  die  proximo  rigores  abierunt,  sed  signa  in- 
flammatoria  omnia  ita  urgebant,  ut  morbus  ty¬ 
pum  continuum  nunc  evidenter  gesserit.  Hic 
casus  solus  utpote  vidi,  malum  ex  usu  Sulpha¬ 
tis  Quinae  duxit,  et  sequelae  quae  inde  profluxe- 

runt  ex  ejus  abusu  potius  pendere  videntur  ;  nam 
hoc  exemplum  his  rite  pertinet,  quibus  ut  supra 
dixi,  Sulphis  Quinas  magis  nocere  quam  pro¬ 
desse  potest. 

Dom.  Larminier,  in  “  Clinique  Medicale” 
anno  mdcccxxiii  mentionem  fecit,  hoc  medica¬ 
mentum  affectiones  generis  nervosi,  ex.  gr.  pal¬ 
pitationem,  anxietatem,  globum  hystericum,  et 
dolores  thoracem  et  abdomen  vexantes,  saepius 
inducere.  Nihil  hujusmodi  iu  exemplis  quin¬ 
quaginta  sub  meo  oculo  apparuit ;  et  Larmi¬ 
nier  equidem  haud  ignarus  videtur,  sequelas 

% 

tales  raro  evenire  ;  nam  haec  verba  postea  addit : 
“  Ces  faits  encore  peu  nombreux  prouvent  seule- 
“  ment  que  le  Sulfate  de  Quinine,  comme  tous 
“  les  medicamens  actifs,  present  dans  ses  effets 
<e  physiologiques,  et  therapeutiques,  des  ano- 
“  malies  qui  doivent  etre  attribues  a  1’idiosyn- 
At  crasie.” 

Proposita  mea  de  usu  medico  Sulphatis  Quinae 
jam  separatim  tractavi,  et  exinde  (ut  upinor)  hae 
conclusiones  deduci  possunt.  Imprimis,  “  hoc 
"  remedium  virtutes  febrifugas  corticis  Cinchonae, 

u  ex  magna  parte,  vel  etiam  ex  toto  possidere.'’ 
Secundo,,  “  Si  nulla  signa  adsint,  quae  usum  Cin- 
chonae  contra-in dicant,  hoc  medicamentum  in  ejus 
loco  sine  periculo  substitui  posse.”  Hae  res  Sui- 
phatem  Quinae  aeque  ac  Cinchonam  palmam  me- 

o  I 

reri  ostendunt ;  sed,  ut  opinor,  exempla  multae 

n  y» 

confirmare  tendunt.  Quinam  prae  Cinchona  adhi¬ 
bendam  esse. 

In  parte  hujus  opusculi  jam  praegressa,  exem¬ 
pla  multa  enumerantur,  in  quibus  dosis  unica 
hujus  medicamenti  ad  paroxysmum  depellendum 
sufficiebat.  Quod  ex  prima  dosi  Cinchonae  rarp 

evenit :  Sed  fortasse  maxima  superioritas,  qua 

% 

Quina  prae  Cinchona  fruitur,  ex  majore  facilitate 
exhibitionis  pendet :  Cullenus,  in  “  Primis 
“  Lineis,”  lectoribus  suasit,  Cinchonam  effectus 
s\ios  antifebriles  had  edituram  esse,  nisi  in  sub¬ 
stantia,  et  in  quantitate  magna  hauriatur :  Sed, 
ut  satis  cognitum  est,  hoc  consilium  saepe  impleri 
nequit,  etiam  quum  natura  mali  usum  ejus  maxi¬ 
me  postulat. 

iRger  prae  fastidio  Cinchonam  vel  devorare  no¬ 
let,  vel  si  illam  hauserit,  quod  intermittentibus 
saepissime  accidit  iterum  per  os  ejiciatur.  Quin- 

-etiam  si  nausea  et  vomitus  absint,  ventriculus  hoc 
xemedium  tanta  quantitate  haud  concoquere  va¬ 
leat,  quanta  ad  curationem  sufficiat,  et  ita  per 
tubum  intestinorum  immutatum  descendens,  diar- 
hoeam  sua  irritatione  evocet. 

Contra,  Sulphas  Quinae,  viscera  quae  corporis 
nutrimento  inserviunt  non  solum  inirritata  relin- 
quit,  sed  vim  ventriculi  mirabiliter  intendit,  et 
functiones  hujusce  cavi  ad  justam  sanitatem  re¬ 
ducit,  ut  casus  Mariae  Sayage  supra  citatus, 
et  multi  alii  optime  probant. 

“  Le  Journal  de  Physiologie,”  mensis  Augusti, 
anno  mdcccxxiii,  exemplum  hoc  propositum 
corroborans  exhibet,  et  a  Dom.  Dupre  ita  me¬ 
moratur  :  “  Fievre  intermittente  tierce,  guerrie 
par  la  Sulfate  de  Quinine,  chez  un  individu  af¬ 
fecte  d’un  squirrhe  de  Pestomac,  qui  depuis  quel- 
ques  mois  paroissoit  etre  arrive  au  degree  de  sup- 
puration.  Le  malade  rendant  frequemment  par 
les  vomissemens  des  matieres  comme  purulent  en 
assez  grand  quantite,  qui  s’etoient  oppose  a  la 
reussit6  du  traitment  par  les  autres  preparations 
de  Quinquina.”  In  hoc  casu,  Sulphas  Quinte 
post  dosin  primam  haud  ullam  nauseam  evocavit, 
,et  febris  paroxysmos  amovit. 

Dom.  Chomel  exemplum  memoravit,  in  quo 
uncia  Cinchonse  vicibus  quater  partitis,  et  singu¬ 
lis  omni  trihorio  sumptis,  vomitum  excitavit,  sed 
Sulphas  Quinae  statim  postea  porrectus  haud 
etiam  nauseam  provocavit :  Exemplum  quoque 
notat,  ubi,  Sulphas  Quinae  per  dies  aljjquot  mi¬ 
nistratus,  intestina  nihil  turbavit,  sed  quando 
Cinchona  loco  ejus  successit  alvi  fluxus  statim 
supervenit. 

Casus  nullus  mihi  contigit,  ubi  nausea  levissi¬ 
ma  ex  Quina  adfuit,  nec  diarrhoea,  nec  constipa¬ 
tio,  ut  memini  aegros  illam  sumentes  vexavit,  sed 
in  omnibus  exemplis,  viscera  chylopoietica  in  sta¬ 
tum  sanum  reduxit.  Hoc  commodo  alterum  con- 
jungitur,  nam  vis  ejus  medicatrix  tanta  est,  ut 
quantitas  parva  effectus  optimos  praestet,  et  sic 
infantibus  facile  exhibeatur.  Sapor  ejus  p&rro 

facile  celari  potest ;  nam  pondus  satis  magnum, 

•  — 

frustulo  panis,  aut  uva,  aut  quovis  tali  vehiculo 
includatur.  Nec  saporem  adeo  ingratam  prae¬ 
bet,  quin  aegri  plurimi  hoc  remedium  aqua  sus¬ 
pensam  promptissime  haurient. 

Quod  ad  doses  hujus  remedii  pertinet.  In 
quibusdam  exemplis  hoc  medicamentum  co- 

piose  administratum  vidi.  Casus  unus  sub 
rheumatismo  laborans  grana  quinque  Sulphatis 
Quinas  omni  bihorio,  usque  ad  vicem  decimam 
sumpserat,  nec  exinde  ullum  aliud  grave  sig¬ 
num  contigit,  ac  sudor  copiosus,  et  tinnitus 
aurium,  qui  medicamento  suspenso,  statim  abe¬ 
runt.  Contra,  dosis  granarum  duarum  ter  in  die 
repetita  ad  febrem  depellendam  valuit. 

Galli  medici  (in  febre  intermittente)  pondus 
totum  ante  horam  paroxysmi  exhibent ;  dosis  a 
granis  sex  ad  decem  variat,  et  ubi  nihil  boni  af¬ 
fert  prima  dosis,  duplex  quantitas  vicibus  partitis 
postridie  praescribitur.  Grana  duo  aut  tria  pra 
dosi  in  Hibernia  plerumque  ministrantur,  et  haec 
quantitas  ter  quaterve  de  die  repetitur. 

Prior  modus  effectus  plus  manifestos  inducit, 
et,  ut  opinor,  potior  est,  si  paroxysmum  quam 
citissime  solvere  velimus ;  sed  si  latens  inflamma¬ 
tio,  quodvis  organum  internum  obsideat,  tutius 
erit  si  iter  alterum  [sequamur,  et  [dosin  modicam 
concedamus.  Medicamentum  sic  exhibitum,  vir¬ 
tutes  ejus  tonicas  gradatim  exhibet,  et  systema 
totum  minus  excitat,  quam  si  tota  copia  simul 
hauriatur. 

Paroxysmo  cohibito,  dosis  ad  grana  quatuor  in 
die  redigatur.  Et  ne  malum  redeat,  medicamen-* 
tum  per  bis  quinos  dies  porrigi  debet :  Ubi  fe^ 

«»  c  • 

bris  intermittens  violentiam  usitatam  induerit, 
spatium  brevius,  versus  mali  recursum,  vix  suffi¬ 
ciet. 

Exemplum  nunc  citabo,  in  quo,  Sulphas  Qui-* 
lise  per  dies  quatuor  exhibitus,  reditum  paroxys¬ 
morum  haud  cohibere  potuit. 


Nason  Brown,  aetat.  13,  die  Peb.  17,  in  No- 
socomium  Meathense  receptus  est ;  per  dies  duo- 
deeim,  febris  intermittens  illum  quotidie  turba- 
verat ;  pulsus  celer  et  parvus  ;  abdomen  tuipi- 
dum.^  il  'j|Q 

Die  18.  Rigores  hora  septima  p.  M.  per  stadia 


ierunt. 


■aoqx?  nom 


Die  19.  Rigores  hora  eadem  ac  heri,  et  violen- 

*  L  'T  • 

tia  augmentata  aestuabant. 

Die  20.  Paroxysmus  hora  eadem  ac  pari  vio¬ 
lentia  evenit. 

Sumat  Sulphat  Quinae  gr.  ij.  ex  aqua  ter  in 
die. 

Die  21.  Rigor  hora  sexta  P.  M.  per  semihoram 
duravit ;  sudor  per  totam  noctem  copiose  mana¬ 
bat. 

Repetatur  Sulphas  Quinae  ut  heri. 

Die  22.  Rigor  nullus,  aut  ejus  signum ;  sopor 
quietus  aegrum  refecit,  et  de  re  nulla  queritur. 

Continuatur  medicamentum. 

Die  23.  Omnia  adhuc  in  melius  vertuntur,  et 
rigor  nullus  apparuit. 

Repetatur  ut  heri. 

Die  24.  iEger  ex  Nosocomio  sponte  sua  dis¬ 
cessit.  Grana  viginti  quatuor  ex  toto  hauserat,  et 
post  granum  decimum  paroxysmus  nullus  re¬ 
diit. 

Die  Martis  13.  Inquilinus  Nosocomii  iterum 
fiebat.  Die  decimo  post  discessum,  frigori  et  hu¬ 
mori  expositus,  in  rigores  rursus  relapsus  est. 
Post  paucis  diebus,  paroxysmi,  violentia  solita, 
hora  nona  matutina  recurrerunt.  Hodie  emeticum 
sumpsit ;  rigor  hora  decima  a.  m.  sed  levior  ac¬ 
cessit  ;  caloris  stadium  vehemens  erat. 

Die  14.  Paroxysmus  hora  undecima  erupit,  et 
stadia  omnia  tam  graviter  ac  antea  aestuabant. 

D 

Sulphas  Quinae  ter  in  dies,  ut  antea  repeta- 

Die  15.  Medicamentum  bis  heri,  et  semel  ho¬ 
die  ante  tempus  paroxysmi  expectatum  hause¬ 
rat.  Nullum  morbi  signum  hodie  evenit. 

Repetatur  medicamentum. 

Die  16.  Paroxysmus  nullus,  functiones  natu¬ 
rales  sunt. 

Remedium  usque  ad  diem  mensis  vicesimum 
sextum,  hic  aeger  hausit,  quo  die,  medicus  illum 
curatum  dimisit,  nec  febris  iterum  redivit. 

Exempla  adhuc  plurima  de  virtutibus  hujus  re¬ 
medii  adducere  possem,  sed  ut  opinor  superfluum 
foret ;  quoniam  Chomel,  Double,  Petroz, 
Magendie,  et  multi  alii  celeberrimi,  hanc  rem 
ultra  dubium  jam  posuerunt. 

Hactenus  hoc  opusculum  hos  effectus  trac¬ 
tavit,  quos  Sulphas  Quinae  in  febribus  intermit¬ 
tentibus  ostendere  solet.  Sed  nequaquam  huic 
morbo  solo  ejus  virtutes  limitantur. 

In  morbis  viscerum,  qui  concoctioni  inserviunt, 
et  qui,  affectionibus  nervosis,  veluti  mobilitate, 
vaporibus,  et  aliis  hujusmodi,  saepe  comitantur ; 

hoc  remedium,  cum  laxativis  pro  re  nata  conjunc¬ 
tum,  ventriculi,  et  corporis  totius,  vires  promo¬ 
vere  utilissimum  invenietur.  Hoc  modo  admi- 


■  ]  , 

nistratum,  in  Gallia,  versus  neuralgiam  multum 


valuit. 


Strumosis  sub  suppuratione  diffusa,  vel  morbo 
Anglice  dicto  White  -  Swelling  laborantibus, 
quando  vires  naturas  sustineri  postulant,  hoc  me¬ 
dicamentum,  virtutes  ejus  tonicas,  cum  minore 
systematis  totius  irritatione,  quam  ullum  aliud 
remedium  praebens,  optime  adaptatur. 

In  rheumatismo,  Sulphas  Quinae  longe  et  late 
fuit  administratum.  In  specie  acuta  doses  am¬ 
plae  frequenter  repetitae  sunt,  ut  actionem  rheu¬ 
maticae  oppositam  inducerent.  Sed  quanquam 
hic  modus  administrandi,  exitum  faustum  saepe 
habuit ;  in  exemplis  aliis,  signa  febrilia  graviora 
reddidit,  nec  illud  levamen  attulit,  quod  a  priori 
expect aretur.  Si  hoc  remedium  in  rheumatis¬ 
mo  acuto  adhibeatur,  semita  illa  ut  puto,  cal- 
canda  est,  quam  Hoctor  Haygaiith  de  usu 

,  f  f,  ..  ...  .  OlOPf  QQ  fi  i 

Cinchonae  in  hoc  morbo  commendat. 

..  .  . ,  v,  f  t 

Species  est  altera  rheumatismi  tenellos  et  foe- 
minas  juniores  saepius  adoriens,  cui  nomen  Sub- 

acuta  recte  imponatur.  Dolores  per  intervalla 

o&  «irito/fteq  tatn^npafi  non 

recurrunt,  et  tempore  nocturno  aegros  potissimum 

.  „  Jnu  T9£f039jS  mftt  «.Jv  r.„  r 

infestant,  et  humeros  genua  et  haud  raro  caput 
ipsum  lacessunt.  JEgros  ita  affectos  languor,  de¬ 
bilitas,  cibi  fastidium,  et  sensus  in  epigastrio  in- 

ttwmmm  tr  7.  lano/ome  ***»«  * 

gratus  occupant ;  pulsus  saepe  celer  micat ;  lingua 

albida  apparet,  nec  alvus  regulariter  respondet. 
Hi  casus  saepe  pertinaces  sunt,  nec  usu  diaphore¬ 
ticorum  semper  levantur,  sed  aliquando  graviores 
reddi  videntur.  andrnmo  x3[ 

In  liis  exemplis  commercium  intimum  seu 


sympathiam  inter  morbum  ipsum,  et  vias  primas, 
observavi ;  et  quanquani  haud  affirmo,  rheuma- 

tismum  talem  ex  statu  ventriculi  pendere,  hoc 

31  Hi  1X9  1 

mihi  nihilominus  ex  usu  in  aperto  est,  Viscera 

concoctioni  inservientia  ad  statum  sanum  prius 

•Ji/jp^n  sisisloi  «id  , 

reducenda  esse,  quam  effectus  optabilis,  aut  per¬ 
manens,  rheumatismo  accedere  poterit. 

His  casibus,  grana  duo  Sulphatis  Quinas  ter  in 
die  hausta,  et  per  spatium  octo  vel  decem  die¬ 
rum  repetita,  multum  boni  afferunt.  Equidem 
rarissime  vidi  rheumatismum  subacutum  huic 
medicamento  sic  exhibito  succumbere  recusan¬ 
tem.  Notatu  dignum  est,  quod,  asgri  sub  hoc 

regimine  convalescentes,  alteram  eiusdem  morbi 
tentationem,  non  adeo  frequenter  patiuntur,  ac 

.  *  1*1  *  i 

qui  per  diaphoresm  levamen  acceperunt. 

In  gangraena  quoque  virtutes  ejus  eminentes 

»1  iqjjBfft 

inventae  sunt.  Nam  si  depletiones  justae  inflam- 

.'I  ’• 

mationem  prius  amoverint,  vires  aegri  summum 
bonum  ex  ejus  usu  accipient,  et  his  casibus  pari- 

.  •  :  A  f  •.  v  j , i  \  i  4  v  ^  v*  {  | f;  ■  /v 

ter  ac  cinchona  respondebit. 


Ex  omnibus  igitur  quae  de  Sulphate  Quinae 
memoravimus,  manifestum  est,  chemicam  ho¬ 
diernam  remedium  summi  momenti  medicinam 

•*  -  J.  1  ‘  *  *  ’ '  •'  •"  '  '  1  .•  -  i  ’*  <  <  i  l  '  f f'  •;  *  »' 'fv '  ?'• 

.  facientibus  suppeditasse  ;  nam  virtutes  Cinchonae 
proprias  non  solummodo  m  forma  magis  concen- 

trata  possidet,  sed  quine tiam,  his  casibus  eximie 

adaptatur,  in  quibus,  prae  debilitate,  copiam  jus- 


tam  Cinchonae,  ventriculus  tolerare  nequit. 

